Ulsholtveien (Oslo)

Ulsholtveien (1–37, 2–78) er en vei på Furuset i bydel Alna i Oslo. Den går mellom Lønneveien og Grorudveien. Den midtre delen er gangvei.

Veien fikk navn i 1917 etter gården Ulsholt.

Mye av bebyggelsen inngår i OBOS-borettslag. 

I nr. 31 drev metodistkirkene i mange år barnehjem og barnehage. Huset ble helt ombygget i 2013-17 og på tomten ble det bygget 36 førstehjemsboliger for ungdom i regi av eieren, Stiftelsen Betanien. Haugen/Zohar Arkitekter og Dronninga landskap vant konkurransen om prosjektet. De nye boligene har passivstandard og rundt dem er det bygget hage med dyrking, og ved inngangen er sykkelpaviljong med verksted og sykkelpool.Årbok 2017–2018 Norske landskapsarkitekters forening, side 50–51, Ulsholtveien 31. bygg.no, 27.6.2017. og Ulsholtveien 31, Oslo. arkitektur.no, 7.12.2018.  Besøkt 17.12.2018. Boligene vant Arkitekturprisen 2017Vinner av Arkitekturprisen 2017: Bærekraftig og sosialt boligprosjekt for unge. arkitektur.no, 29.9.2017.  Besøkt 17.12.2018., som utdeles av arkitektorganisasjonene, og fikk hedrende omtale ved utdelingen av Oslo kommunes pris for god byarkitektur 2017.Ulsholtveien 31. futurebuilt.no Besøkt 17.12.2018. 

Furuset kirke har adresse Ulsholtveien 37. Kurland gård (også kalt Nordre Furuset) lå i nr. 64, men ble revet etter en brann i 2009. I nr. 70 var det tidligere arbeiderboliger.

Referanser

Kilder


Eksterne lenker
 Oslo kommunes gateoversikt
 Lokalhistoriewiki

Kategori:Veier i Oslo
Kategori:Veier på Furuset